text: Politiet ved ikke, hvem død mand er?
  27 juli 2012 kl. 16.42
  Sydøstjyllands Politi har offentliggjort oplysninger om en mand, som ved middagstid begik selvmord ved at springe ud fra et højhus i Kolding. Politiet ved ikke, hvem manden er.
  Den uidentificerede mand sprang ud fra 12. etage på Kløvervej i Kolding kl. 12.20. Han bar ingen personlige papirer på sig. Politiets efterforskning tyder på, at der ikke ligger en forbrydelse bag. 
  Politiets signalement af den døde mand er følgende: En formentlig 45-50-årig dansk mand. Han er 175-180 cm høj, kraftig til lettere fedladen af bygning. Han havde gråt hår.
  På begge overarme havde han tatoveringer med blåsorte farver. Den ene forestiller pigtråd. 
  Manden var iført knælange, beige bukser og en rød undertrøje med grå kanter. 
  Oplysninger til politiet på telefon 1-1-4.
  